=== 1700- og 1800-tallet ===
[[Peter den Store]] gennemførte i 1762 to reformer, der fik betydning for afviklingen af livegenskabet. Han afskaffede kravet om, at adelige skulle gøre militærtjeneste, hvilket gav en begrundelse for at afskaffe livegenskabet. Herudover skete en overtagelse af kirkens godser, hvilket indebar, at godsernes bønder og land overgik til at være statens ejendom.<ref>David Moon. "The Abolition of Serfdom in Russia". Harlow: Pearson Education Limited, 2001. Page 37</ref><ref>Gregory Freeze. "Russia: A History". New York: Oxford University Press, 2002</ref> I 1775 udstedte [[Katarina den Store]] lovgivning, hvorefter ejere af livegne kunne straffes for mishandling af de livegne. Denne lovgivning blev skærpet i 1817 og i slutningen af 1820'erne.<ref>David Moon. "The Abolition of Serfdom in Russia". Harlow: Pearson Education Limited, 2001. Page 39</ref> Der blev endog udstedt lovgivning, der påbød godsejerne at hjælpe de livegne i tider med [[hungersnød]] gennem bl.a. at holde afgrøder i reserve i tider med hungersnød. Kravene om fødevarehjælp til de livegne hjalp dog ikke de livegne under hungersnød i begyndelsen af 1800-tallet, da godsejerne i vidt omfang ignorerede lovgivningen.<ref>David Moon. "The Abolition of Serfdom in Russia". Harlow: Pearson Education Limited, 2001. P. 40</ref>
Samfund Erhvervsliv